stanford-oval/wikipedia huggingface dataset:
เหนี่ยว ดุริยพันธุ์

เหนี่ยว ดุริยพันธุ์ เกิดเมื่อ 10 พฤศจิกายน พ.ศ. 2459 ที่ตำบลวัดทองนพคุณ อำเภอคลองสาน บิดาชื่อเนื่อง มารดาชื่อโกสุมภ์ มีพี่น้องร่วมบิดามารดาเดียวกัน 4 คน ปู่ของเขาเป็นเจ้าของวงดนตรีไทย เหนี่ยวเริ่มร้องเพลงกับวงปี่พาทย์ของปู่ตั้งแต่อายุ 10 ปี และได้ต่อเพลงกับพระยาเสนาะดุริยางค์ (แช่ม สุนทรวาทิน) เมื่ออายุ 15 ปี ได้รับราชการเป็นนักร้องในกรมปี่พาทย์และโขนหลวงตั้งแต่วันที่ 1 กันยายน พ.ศ. 2474 เป็นนักร้องอายุน้อยที่สุดในขณะนั้น แต่ในการอัดแผ่นเสียงเพลงไทยโดยราชบัณฑิตยสภา เหนี่ยวมิได้ร่วมอัดเสียง เนื่องจากย่างเข้าสู่วัยรุ่นทำให้เสียงแตก
ต่อมา เหนี่ยวได้เรียนขับร้องเพิ่มเติมจากหลวงเสียงเสนาะกรรณ (พัน มุกตวาภัย) และพระเพลงไพเราะ (โสม สุวาทิต) และหัดขับเสภาจากหมื่นขับคำหวานด้วย เมื่อมีการยุบเลิกกรมมหรสพ ใน พ.ศ. 2478 เหนี่ยวย้ายมารับราชการอยู่ในกรมศิลปากร ได้เข้าร่วมร้องเพลงไทยสากลที่เป็นเพลงปลุกใจอยู่หลายเพลง
เหนี่ยวสมรสกับ แช่มช้อย ดุริยประณีตเมื่อ พ.ศ. 2479  มีบุตรธิดาด้วยกันทั้งสิ้น 6 คน ผลงานเพลงส่วนใหญ่เป็นการขับร้อง ซึ่งมีการบันทึกเสียงไว้น้อย เท่าที่เหลืออยู่ได้แก่ ปลาทองสามชั้น บุหลันสองชั้น เขมรไทรโยค สิงโตเล่นหาง เวสสุกรรม ขอมกล่อมลูก พม่าเห่ เสภาเรื่องกากี และชุดตับจูล่ง เพลงที่ชอบขับร้องได้แก่ เพลงแขกมอญสามชั้น และแขกมอญบางขุนพรหมเถา เหนี่ยวถึงแก่กรรมเมื่อ 23 พฤศจิกายน พ.ศ. 2498 ขณะที่มีอายุเพียง 39 ปี ด้วยอุบัติเหตุ
เส้นเมริเดียนที่ 114 องศาตะวันตก

เส้นเมริเดียนที่ 114 องศาตะวันตกของกรีนิช  คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปอเมริกาเหนือ มหาสมุทรแปซิฟิก มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 114 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 66 องศาตะวันออก
ดูเพิ่ม

เส้นเมริเดียนที่ 113 องศาตะวันตก
เส้นเมริเดียนที่ 115 องศาตะวันตก
| ด ค กวงกลมละติจูด / เส้นเมริเดียน |
| --- | --- |
  เส้นศูนย์สูตร ทรอปิกออฟแคนเซอร์ ทรอปิกออฟแคปริคอร์น วงกลมอาร์กติก วงกลมแอนตาร์กติก เส้นศูนย์สูตร ทรอปิกออฟแคนเซอร์ ทรอปิกออฟแคปริคอร์น วงกลมอาร์กติก วงกลมแอนตาร์กติก เส้นศูนย์สูตร ทรอปิกออฟแคนเซอร์ ทรอปิกออฟแคปริคอร์น วงกลมอาร์กติก วงกลมแอนตาร์กติก ต.ต. 0° ต.อ. 30° 60° 90° 120° 150° 180° 30° 60° 90° 120° 150° 180° 5° 15° 25° 35° 45° 55° 65° 75° 85° 95° 105° 115° 125° 135° 145° 155° 165° 175° 5° 15° 25° 35° 45° 55° 65° 75° 85° 95° 105° 115° 125° 135° 145° 155° 165° 175° 10° 20° 40° 50° 70° 80° 100° 110° 130° 140° 160° 170° 10° 20° 40° 50° 70° 80° 100° 110° 130° 140° 160° 170° 0° 10° 20° 30° 40° 50° 60° 70° 80° 90° 10° 20° 30° 40° 50° 60° 70° 80° 90° 5° น. 15° 25° 35° 45° 55° 65° 75° 85° 5° ต. 15° 25° 35° 45° 55° 65° 75° 85° 45x90 45x90 45x90 45x90
เดอะนิวเกท

| --- | --- |
เดอะนิวเกท
แนว: ต่างโลก
นวนิยายชุด
เขียนโดย: ชิโนกิ คาซานามิ
สำนักพิมพ์: โชเซ็ตสึกะ นิ นาโร (2013–2016) อัลฟาโพลิส (2016–ปัจจุบัน)
วางจำหน่ายตั้งแต่: 2013 – ปัจจุบัน
ไลต์โนเวล
เขียนโดย: ชิโนกิ คาซานามิ
วาดภาพโดย: มาไค โนะ จูนิน (เล่ม 1-9) KeG (เล่ม 10-11) อาคิระ บันไป(เล่ม 12+)
สำนักพิมพ์: อัลฟ่าโพลิส
กลุ่มเป้าหมาย: ชาย
วางจำหน่ายตั้งแต่: 27 ธันวาคม 2556 – ปัจจุบัน
จำนวนเล่ม: 22
มังงะ
เขียนโดย: ชิโนกิ คาซานามิ
วาดภาพโดย: โยชิยูกิ มิวะ [ja]
สำนักพิมพ์: อัลฟ่าโพลิส
สำนักพิมพ์ภาคภาษาอังกฤษ: อเมริกาเหนือ One Peace Books
นิตยสาร: อัลฟ่าโพลิส
กลุ่มเป้าหมาย: โชเน็ง
วางจำหน่ายตั้งแต่: 11 พฤศจิกายน 2014 – ปัจจุบัน
จำนวนเล่ม: 14
อนิเมะโทรทัศน์
กำกับโดย: ทามากิ นาคัตสึ
เขียนบทโดย: ฮิโรกิ อุจิดะ
ดนตรีโดย: ยูยะ โมริ ทัตสึฮิโกะ ไซกิ มิซากิ ซึชิดะ สึกุมิ ทานากะ
สตูดิโอ: คลาวด์ฮาตส์ Yokohama Animation Laboratory
ถือสิทธิ์โดย: SA/SEA มิวส์ คอมมิวนิเคชัน
เครือข่าย: Tokyo MX, BS11, MBS, AT-X
ฉาย:  14 เมษายน 2024  –  ปัจจุบัน
ตอน: 12
เดอะนิวเกท (THE NEW GATE) เป็นไลต์โนเวลญี่ปุ่น ที่เขียนโดยชิโนกิ คาซานามิ ซีรีส์นี้เริ่มต้นตีพิมพ์บนเว็บไซต์ โชเซ็ตสึกะ นิ นาโร ในปี 2013 ก่อนที่จะตีพิมพ์โดย อัลฟาโพลิส วาดภาพประกอบโดย มาไก โนะ จูนิน,KeG และอากิระ บัมไป
เริ่มตีพิมพ์ในเดือนธันวาคม ค.ศ. 2013 ณ เดือนพฤศจิกายน ค.ศ. 2023 มีการตีพิมพ์ 22 เล่ม
มังงะดัดแปลงซึ่งวาดภาพประกอบโดยโยชิยูกิ มิวะ เริ่มตีพิมพ์เป็นบนเว็บไซต์ของ อัลฟ่าโพลิส ในเดือนพฤศจิกายน ค.ศ. 2014 ณ เดือนมีนาคม ค.ศ. 2024 มีการตีพิมพ์ไปแล้ว 14 เล่ม มีการดัดแปลงเป็นเกมมือถือเปิดตัวในเดือนตุลาคม ค.ศ. 2016 บริการถูกยกเลิกในเดือนมกราคม ค.ศ. 2022 ซีรีส์โทรทัศน์ อนิเมะดัดแปลงโดยคลาวด์ฮาตส์ และ Yokohama Animation Laboratoryมีกำหนดฉายในเดือนเมษายน ค.ศ. 2024
สื่ออื่นๆ > ไลต์โนเวล

ซีรีส์นี้เขียนโดยชิโนกิ คาซานามิ เริ่มตีพิมพ์บนเว็บไซต์โชเซ็ตสึกะ นิ นาโร ในปี 2013 ต่อมาถูกซื้อกิจการโดยอัลฟ่าโพลิส ซึ่งเริ่มเผยแพร่ซีรีส์นี้ในรูปแบบการพิมพ์พร้อมภาพประกอบโดยมาไค โนะ จูนิน เมื่อวันที่ 27 ธันวาคม เล่ม 10 และ 11 วาดภาพประกอบโดย KeG และเล่ม 12+ วาดภาพประกอบโดย อากิระ บันไป  ในเดือนสิงหาคม 2016 ซีรีส์นี้ถูกลบออกจากเว็บไซต์ โชเซ็ตสึกะ นิ นาโรและโอนไปยังเว็บไซต์ของอัลฟ่าโพลิส  ณ เดือนพฤศจิกายน 2023 มีการตีพิมพ์แล้ว 22 เล่ม
สื่ออื่นๆ > ไลต์โนเวล > เล่ม

| # | วันที่ออกจำหน่าย | ISBN |
| --- | --- | --- |
| 1 |  27 ธันวาคม 2556 | 978-4-43-418727-8 |
| 2 |  4 มิถุนายน 2557 | 978-4-43-419312-5 |
| 3 |  1 พฤศจิกายน 2014 | 978-4-43-419892-2 |
| 4 |  4 เมษายน 2558 | 978-4-43-420428-9 |
| 5 |  5 กันยายน 2558 | 978-4-43-421006-8 |
| 6 |  2 กุมภาพันธ์ 2559 | 978-4-43-421578-0 |
| 7 |  9 กรกฎาคม 2559 | 978-4-43-422120-0 |
| 8 |  5 ธันวาคม 2559 | 978-4-43-422698-4 |
| 9 |  5 เมษายน 2017 | 978-4-43-423123-0 |
| 10 |  1 กันยายน 2017 | 978-4-43-423683-9 |
| 11 |  3 กุมภาพันธ์ 2018 | 978-4-43-424217-5 |
| 12 |  2 กรกฎาคม 2018 | 978-4-43-424812-2 |
| 13 |  3 ธันวาคม 2018 | 978-4-43-425394-2 |
| 14 |  3 เมษายน 2019 | 978-4-43-425801-5 |
| 15 |  1 ตุลาคม 2019 | 978-4-43-426517-4 |
| 16 |  4 มีนาคม 2020 | 978-4-43-427160-1 |
| 17 |  4 กันยายน 2020 | 978-4-43-427777-1 |
| 18 |  6 มีนาคม 2021 | 978-4-43-428551-6 |
| 19 |  5 กันยายน 2021 | 978-4-43-429266-8 |
| 20 |  28 กุมภาพันธ์ 2022 | 978-4-43-429990-2 |
| 21 |  30 กันยายน 2022 | 978-4-43-430874-1 |
| 22 |  30 พฤศจิกายน 2023 | 978-4-434-32940-1 |
สื่ออื่นๆ > มังงะ

มังงะดัดแปลงซึ่งวาดภาพประกอบโดยโยชิยูกิ มิวะเริ่มเผยแพร่บนเว็บไซต์ของ อัลฟ่าโพลิส เมื่อวันที่ 11 พฤศจิกายน 2014 ในเดือนมีนาคม พ.ศ. 2023 มังงะแต่ละตอนได้รวบรวมเป็นเล่ม(ทังโกบง)14 เล่ม
ในเดือนมีนาคม ค.ศ. 2020One Peace Books ได้ประกาศว่าพวกเขาอนุญาตให้มังงะเรื่องนี้ตีพิมพ์เป็นภาษาอังกฤษ อัลฟ่าโพลิส ยังเผยแพร่มังงะเป็นภาษาอังกฤษผ่านบริการ อัลฟ่า มังงะ อีกด้วย
สื่ออื่นๆ > มังงะ > เล่ม

| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  31 สิงหาคม 2558 | 978-4-43-420843-0 | 16 เมษายน 2020 | 978-1-64-273052-4 |
| 2 |  31 มีนาคม 2559 | 978-4-43-421654-1 | 26 พฤษภาคม 2563 | 978-1-64-273062-3 |
| 3 |  30 พฤศจิกายน 2559 | 978-4-43-422530-7 | 14 ตุลาคม 2020 | 978-1-64-273076-0 |
| 4 |  30 มิถุนายน 2560 | 978-4-43-423288-6 | 9 ธันวาคม 2020 | 978-1-64-273077-7 |
| 5 |  28 กุมภาพันธ์ 2018 | 978-4-43-424180-2 | 25 พฤษภาคม 2021 | 978-1-64-273111-8 |
| 6 |  31 มกราคม 2019 | 978-4-43-425436-9 | 20 กรกฎาคม 2021 | 978-1-64-273112-5 |
| 7 |  31 พฤษภาคม 2019 | 978-4-43-425890-9 | 15 ธันวาคม 2021 | 978-1-64-273142-2 |
| 8 |  4 มกราคม 2020 | 978-4-43-426872-4 | 15 มกราคม 2022 | 978-1-64-273143-9 |
| 9 |  31 กรกฎาคม 2020 | 978-4-43-427627-9 | 5 เมษายน 2022 | 978-1-64-273166-8 |
| 10 |  28 กุมภาพันธ์ 2021 | 978-4-43-428560-8 | 21 มิถุนายน 2022 | 978-1-64-273167-5 |
| 11 |  31 ตุลาคม 2021 | 978-4-43-429506-5 | 10 มกราคม 2023 | 978-1-64-273193-4 |
| 12 |  30 มิถุนายน 2022 | 978-4-43-430459-0 | 6 กุมภาพันธ์ 2024 | 978-1-64-273339-6 |
| 13 |  28 กุมภาพันธ์ 2023 | 978-4-43-431656-2 | 28 มกราคม 2025 | 978-1-64-273390-7 |
| 14 |  31 มีนาคม 2024 | 978-4-43-433613-3 | — | — |
สื่ออื่นๆ > เกมมือถือ

เกมมือถือเล่นฟรีที่สร้างจากซีรีส์นวนิยายที่พัฒนาและเผยแพร่โดยอัลฟ่าโพลิสเปิดตัวบนไอโอเอสและแอนดรอยด์เมื่อวันที่ 4 ตุลาคม 2016 สิ้นสุดการให้บริการในวันที่ 27 มกราคม 2021
สื่ออื่นๆ > อนิเมะ

ซีรีส์โทรทัศน์ อนิเมะที่ดัดแปลงได้รับการประกาศเมื่อวันที่ 9 พฤศจิกายน พ.ศ. 2566 ซีรีส์นี้สร้างโดยคลาวด์ฮาตส์และYokohama Animation Laboratoryและกำกับโดยทามากิ นาคาตสึเรียบเรียงโดยฮิโรกิ อูชิดะออกแบบตัวละครโดยอิทสึกิ ทาเคโมโตะ และดนตรีที่จัดทำโดยยูยะ โมริ,ทัตสึฮิโกะ ไซกิ,มิซากิ จูชิดะ และซึกุมิ ธานากะ มีกำหนดฉายรอบปฐมทัศน์ในวันที่ 14 เมษายน 2024 ทางโตเกียวเอ็มเอ็กซ์และเครือข่ายอื่นๆเพลงเปิด "Sekai wo Yanuite" ขับร้องโดย Sou และเพลงปิด "Kanataboshi" ขับร้องโดย มิโฮะ โอกาซากิ มิวส์ คอมมิวนิเคชัน ได้รับลิขสิทธิ์ซีรีส์นี้ในเอเชียใต้และเอเชียตะวันออกเฉียงใต้
กระแสตอบรับ

จอห์น ออปป์ลิเจอร์จากAnimeNationรู้สึกว่ามันคล้ายกับผลงานอื่น ๆ ของ ประเภท อิเซไกแต่ "มีสง่าและเข้าถึงได้ง่ายกว่ามาก" มากกว่าซีรีส์อื่น ๆ ในประเภทนี้ นอกจากนี้เขายังยกย่องภาพประกอบของ มิวะ แม้ว่าจะสังเกตเห็นว่ามันใช้สกรีนโทนจำนวนมากก็ตาม เดมเอลซา จากAnime UK Newsอธิบายว่าการสร้างโลกเป็นเรื่องที่น่าเบื่อ ส่วนตัวละครหลักและงานศิลปะก็ดูจืดชืด เธอยังรู้สึกว่ามันยังขาดไอเดียใหม่ ๆ เมื่อเทียบกับผลงานอิเซไก อื่น ๆ
ภายในเดือนกุมภาพันธ์ 2023 นวนิยายและมังงะมียอดจำหน่ายรวมกัน 2.34 ล้านเล่ม
เเหล่งข้อมูลอื่น

เว็บไซต์ทางการ (ในภาษาญี่ปุ่น)
Official light novel website (ในภาษาญี่ปุ่น)
Official manga website (ในภาษาญี่ปุ่น)
Official anime website (ในภาษาญี่ปุ่น)
เดอะนิวเกท (นิยาย) ที่เครือข่ายข่าวอนิเมะ
เส้นเมริเดียนที่ 115 องศาตะวันตก

เส้นเมริเดียนที่ 115 องศาตะวันตกของกรีนิช  คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปอเมริกาเหนือ มหาสมุทรแปซิฟิก มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 115 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 65 องศาตะวันออก
ระหว่างเส้นศูนย์สูตรและเส้นขนานที่ 60 องศาใต้ ถูกใช้เป็นเขตแดนด้านตะวันออกของเขตเสรีอาวุธนิวเคลียร์แปซิฟิกใต้ และใช้เป็นเขตแดนด้านตะวันตกของเขตเสรีอาวุธนิวเคลียร์ละตินอเมริกัน
ดูเพิ่ม

เส้นเมริเดียนที่ 114 องศาตะวันตก
เส้นเมริเดียนที่ 116 องศาตะวันตก
| ด ค กวงกลมละติจูด / เส้นเมริเดียน |
| --- | --- |
  เส้นศูนย์สูตร ทรอปิกออฟแคนเซอร์ ทรอปิกออฟแคปริคอร์น วงกลมอาร์กติก วงกลมแอนตาร์กติก เส้นศูนย์สูตร ทรอปิกออฟแคนเซอร์ ทรอปิกออฟแคปริคอร์น วงกลมอาร์กติก วงกลมแอนตาร์กติก เส้นศูนย์สูตร ทรอปิกออฟแคนเซอร์ ทรอปิกออฟแคปริคอร์น วงกลมอาร์กติก วงกลมแอนตาร์กติก ต.ต. 0° ต.อ. 30° 60° 90° 120° 150° 180° 30° 60° 90° 120° 150° 180° 5° 15° 25° 35° 45° 55° 65° 75° 85° 95° 105° 115° 125° 135° 145° 155° 165° 175° 5° 15° 25° 35° 45° 55° 65° 75° 85° 95° 105° 115° 125° 135° 145° 155° 165° 175° 10° 20° 40° 50° 70° 80° 100° 110° 130° 140° 160° 170° 10° 20° 40° 50° 70° 80° 100° 110° 130° 140° 160° 170° 0° 10° 20° 30° 40° 50° 60° 70° 80° 90° 10° 20° 30° 40° 50° 60° 70° 80° 90° 5° น. 15° 25° 35° 45° 55° 65° 75° 85° 5° ต. 15° 25° 35° 45° 55° 65° 75° 85° 45x90 45x90 45x90 45x90
เส้นเมริเดียนที่ 115 องศาตะวันออก

เส้นเมริเดียนที่ 115 องศาตะวันออกของกรีนิช  คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปเอเชีย มหาสมุทรอินเดีย ออสตราเลเซีย มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 115 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 65 องศาตะวันตก
ระหว่างออสเตรเลียและเส้นขนานที่ 60 องศาใต้ เส้นเมริเดียนนี้ถูกใช้เป็นเขตแดนด้านตะวันตกของเขตเสรีอาวุธนิวเคลียร์แปซิฟิกใต้
ดูเพิ่ม

เส้นเมริเดียนที่ 114 องศาตะวันออก
เส้นเมริเดียนที่ 116 องศาตะวันออก
| ด ค กวงกลมละติจูด / เส้นเมริเดียน |
| --- | --- |
  เส้นศูนย์สูตร ทรอปิกออฟแคนเซอร์ ทรอปิกออฟแคปริคอร์น วงกลมอาร์กติก วงกลมแอนตาร์กติก เส้นศูนย์สูตร ทรอปิกออฟแคนเซอร์ ทรอปิกออฟแคปริคอร์น วงกลมอาร์กติก วงกลมแอนตาร์กติก เส้นศูนย์สูตร ทรอปิกออฟแคนเซอร์ ทรอปิกออฟแคปริคอร์น วงกลมอาร์กติก วงกลมแอนตาร์กติก ต.ต. 0° ต.อ. 30° 60° 90° 120° 150° 180° 30° 60° 90° 120° 150° 180° 5° 15° 25° 35° 45° 55° 65° 75° 85° 95° 105° 115° 125° 135° 145° 155° 165° 175° 5° 15° 25° 35° 45° 55° 65° 75° 85° 95° 105° 115° 125° 135° 145° 155° 165° 175° 10° 20° 40° 50° 70° 80° 100° 110° 130° 140° 160° 170° 10° 20° 40° 50° 70° 80° 100° 110° 130° 140° 160° 170° 0° 10° 20° 30° 40° 50° 60° 70° 80° 90° 10° 20° 30° 40° 50° 60° 70° 80° 90° 5° น. 15° 25° 35° 45° 55° 65° 75° 85° 5° ต. 15° 25° 35° 45° 55° 65° 75° 85° 45x90 45x90 45x90 45x90
เซี่ยจื้อ

เซี่ยจื้อในวังต้องห้าม
เซี่ยจื้อบนชุดขุนนางราชวงศ์ชิง
แฮแทที่พระราชวังคย็องบก เกาหลีใต้
เซี่ยจื้อ (จีน: 獬豸; พินอิน: xièzhì) เป็นสัตว์ในประมวลเรื่องปรัมปราของเอเชียตะวันออก เช่น จีน ญี่ปุ่น และเกาหลี เชื่อกันว่า สามารถแยกแยะถูกผิดได้โดยสัญชาตญาณ จึงถือกันเป็นสัญลักษณ์แห่งกระบวนการยุติธรรม
จีน

เดิมทีมีสัตว์ชนิดหนึ่งเรียก "จื้อ" (廌) ซึ่งประมวลเรื่องปรัมปราจีนว่า เป็นสัตว์เลี้ยงของเกา เหยา (臯陶) เสนาบดียุติธรรมของจักรพรรดิชุ่น (帝舜) สัตว์นี้เป็นแพะมีเขาแหลมตรงกลางศีรษะ สามารถแยกแยะใครถูกใครผิดได้โดยสัญชาตญาณ เมื่อเกา เหยา พบปัญหาในคดีอาญา ก็จะอาศัยสัตว์ดังกล่าวช่วยเหลือ
ส่วนสัตว์ที่เรียก "เซี่ยจื้อ" นั้นปรากฏในวรรณกรรมจีนย้อนหลังไปได้ถึงสมัยราชวงศ์ฮั่น ในงานของขุนนางหยาง ฟู่ (楊阜) ซึ่งระบุว่า "สัตว์แห่งความยุติธรรม เมื่อเห็นการทะเลาะวิวาท มันจะตรงเข้าขวิดฝ่ายที่ผิด เมื่อได้ยินการทุ่มเถียงด่าทอ มันจะตรงเข้ากัดฝ่ายที่ผิด"
เอกสารอีกฉบับจากสมัยเดียวกัน คือ โชวเหวินเจี่ยจื้อ (說文解字) กล่าวว่า "จื้อ หรือเซี่ยจื้อ เป็นสัตว์คล้ายวัว แต่มีเขาเดียว สมัยก่อน เมื่อมีคดี มันจะตรงเข้าขวิดฝ่ายที่ผิด" (廌，解廌，獸也，似牛，一角，古者訴訟，令觸不直者。)
เซี่ยจื้อนับถือกันมายาวนานว่า เป็นสัญลักษณ์แห่งกระบวนการยุติธรรมและกฎหมาย สมัยราชวงศ์หมิงและราชวงศ์ชิง ขุนนางผู้ตรวจราชการจากฝ่ายตรวจการใช้รูปเซี่ยจื้อเป็นเครื่องหมายตำแหน่ง สมัยปัจจุบัน เครื่องแบบสารวัตรทหารในไต้หวันมีรูปเซี่ยจื้ออยู่ และค้อนตุลาการในจีนจะมีรูปเซี่ยจื้อสลักอยู่
ประเทศอื่น

ความเชื่อข้างต้นยังแพร่ไปในประเทศเพื่อนบ้าน คือ ญี่ปุ่น และเกาหลี
ในญี่ปุ่น สัตว์นี้เรียก "ไคจิ" (獬豸) หรือ "ชินโย" (神羊) มีลักษณะเป็นสิงโตมีเขาหนึ่งเขาอยู่บนศีรษะ
ส่วนในเกาหลี สัตว์นี้เรียก "แฮแท" หรือ "แฮชิ" (해태) เล่ากันว่า มีร่างเป็นสิงโต มีเขาหนึ่งเขาอยู่บนศีรษะ สวมกระพรวนที่คอ อาศัยอยู่ชายแดนแมนจูเรีย ต้นราชวงศ์โชซ็อน แฮแทปรากฏมากในสถาปัตยกรรม เพราะเชื่อกันว่า มีอำนาจป้องกันเมืองฮันยัง (ปัจจุบัน คือ โซล) จากพิบัติภัยธรรมชาติ และรักษาความสงบเรียบร้อยของพลเมือง ฉะนั้น โซลจึงใช้แฮแทเป็นสัตว์สัญลักษณ์ประจำเมืองตั้งแต่ ค.ศ. 2009
แหล่งข้อมูลอื่น

'Haechi' the Symbol of seoul: Seoul City Official Tourism เก็บถาวร 2016-10-15 ที่ เวย์แบ็กแมชชีน (อังกฤษ)
เล็ก ชิ้น สด

เล็ก ชิ้น สด อาจหมายถึง
เล็ก ชิ้น สด (ซีเปีย) อัลบั้มบันทึกการแสดงสดของวงซีเปีย
เล็ก ชิ้น สด (ทีโบน) อัลบั้มเพลงของวงทีโบน
ฮิโตชิ ซากิโมโตะ

| ฮิโตชิ ซากิโมโตะ |
| --- | --- |
ซากิโมโตะขณะให้สัมภาษณ์เมื่อปี 2004
ข้อมูลพื้นฐาน
รู้จักในชื่อ: YmoH.S (Yellow Magic Orchestra Hitoshi Sakimoto)
เกิด:  (1969-02-26) 26 กุมภาพันธ์ ค.ศ. 1969 (55 ปี) โตเกียว, ญี่ปุ่น
แนวเพลง: ออเคสตรา, อิเล็กโทรนิกา, แจ๊ส
อาชีพ: ผู้ประพันธ์เพลง, ผู้เรียบเรียง
เครื่องดนตรี: เปียโน, ออร์แกนไฟฟ้า, ซินธิไซเซอร์
ช่วงปี: 1988–ปัจจุบัน
ค่ายเพลง: DigiCube Square Enix Aniplex
ฮิโตชิ ซากิโมโตะ (ญี่ปุ่น: 崎元 仁; โรมาจิ: Sakimoto Hitoshi; เกิดเมื่อวันที่ 26 กุมภาพันธ์ ค.ศ. 1969) เป็นผู้ประพันธ์เพลงและผู้เรียงเรียงเสียงประสานชาวญี่ปุ่น มีชื่อเสียงด้านทำดนตรีประกอบเกมไฟนอลแฟนตาซีแท็กติกและไฟนอลแฟนตาซี XII เขาทำประพันธ์ประกอบเกมกว่าเจ็ดสิบเกม และเรียบเรียงเสียงประสานกว่าสี่สิบเกม พื้นฐานเดิมเขาเรียนด้านดนตรีตั้งแต่ประถม และได้ประกาศเป็นฟรีแลนซ์ในปี 1988 และในปี 1997 เขาได้สมัครงานเข้าในบริษัทสแควร์อีนิกซ์
ในปี 2002 เขาได้ลาออกจากบริษัทสแควร์อีนิกซ์ และก่อตั้งบริษัททำเสียงประกอบเกมเป็นของตัวเองคือ Basiscape และได้ทำการบริหารงานทางด้านธุรกิจทำเสียงอย่างเต็มรูปแบบทั้งเสียงเกม การ์ตูนอนิเมะ เป็นต้น
ประวัติ > วัยหนุ่ม

ฮิโตชิ ซากิโมโตะ เกิดที่โตเกียว ถูกบังคับเรียนดนตรีตั้งแต่ประถม แต่โดยส่วนตัวเขาสนใจเกี่ยวกับเกมเป็นอย่างมาก ในช่วงที่เขาเรียนดนตรีนั้นเขาสนใจจำพวกวงร็อก วงเครื่องลมทองเหลือง และออร์แกนไฟฟ้า แต่ว่าก็เรียนเปียโนเป็นเครื่องมือหลักเขาได้ร่วมมือกับเพื่อน ๆ ของเขาในการทำเกมตั้งแต่สมัยอยู่มัธยม และในช่วงมัธยมปลายเขาได้เขียนบทความในนิตยสาร Oh!FM โดยส่วนตัวเขาได้บอกว่าเขาเป็นเซียนเกมแต่ว่าเป็นนักดนตรีที่ยังอ่อนหัด
เขาเริ่มแต่งเพลงสำหรับเกมเมื่ออายุสิบหกปี และร่วมกันเขียนเกมกับเพื่อน ๆ  ซึ่งเกมแรก ๆ นั้นเขาได้ใช้เครื่องมือทุกชิ้นเท่าที่หามาได้แบบมั่ว ๆ  เขาได้ผลักดันตัวเองและรับงานทำเกมอย่างมืออาชีพเมื่อปี 1988 เขากับเพื่อนร่วมงาน มาซาฮารุ อิวาตะ ได้ร่วมกันสร้างสรรค์ผลงานประกอบเกมหลาย ๆ เกมด้วยกัน ซึ่งเกมแรกที่นับว่าเป็นงานอย่างจริงจังของเขาคือเกมแนวยิง Revolter ซึ่งวางจำหนายโดยบริษัท ASCGroup for the NEC PC-8801 (คอมตั้งโต๊ะ) ซากิโมโตะได้ทำเสียงจำพวกซินธิไซเซอร์และ ดนตรีแนวบรรยากาศอวกาศเป็นหลักในช่วงแรก ซึ่งเป็นวัฒนธรรมของดนตรีประกอบเกมของญี่ปุ่นในยุค 1990 ยังไงก็ตามเกม Revolter ก็ประสบผลสำเร็จอย่างยิ่ง และเขาก็ได้ทำเสียงประกอบเกมอีกหลายเกมและผลงานเสียงประกอบเกมของเขาก็ได้เข้าไปอยู่ในอุตสาหกรรมดนตรีอย่างเต็มรูปแบบ
ประวัติ > วัยทำงาน

ผมเชื่อว่าเสียงนั้นมันครอบคลุมความรู้สึกของเกมจริง ๆ นะ เช่นนั้นเองผมจึงอยากทำงานแบบนี้
คำพูดของฮิโตชิ ซากิโมโตะ
หลังจากเกม Revolter ไปแล้ว ผลงานของซากิโมโตะได้เข้าไปอยู่ในอุตสาหกรรมดนตรีอื่น ๆ อีกมากมาย ในยุคคอมพิวเตอร์-8801 ได้มีเกมมาอีกเช่น Starship Rendezvous และ Gauntlet ซึ่งเป็นเกมที่ได้รับความนิยมพอ ๆ กับเกม Stone of Deigan ในปี 1989 และ The Witch of Barbatus ในปี 1990 ช่วงปี 1990 และ 1992 เขาได้ทำเสียงเกมกว่า 24 ชิ้นงาน ช่วงนี้เขาได้สมัครงานในบริษัท Toshiba EMI, Artec, และ Data East.แต่ว่าเขาก็ได้ทำเสียงเกมในงานชิ้นโบว์แดงหรือว่างานเดี่ยวก็เห็นจะเป็น Bubble Ghost ในช่วงปี 1990
ในช่วงปี 1993-1997 นั้นเขาก็ได้ทำเสียงเกมที่ได้รับความนิยมอีกหลายเกม Ogre Battle: March of the Black Queen, Shin Megami Tensei, Alien vs. Predator, Tactics Ogre, และ Dragon Quest VI เป็นต้น ซึ่งช่วงเวลาในปี 1997 เขาได้ย้ายมาอยู่สแควร์อย่างเป็นทางการโดยทำเกมไฟนอลแฟนตาซีแท็กติก ซึ่งเป็นผลงานที่ทำให้เขาได้เป็นที่รู้จักอย่างเป็นทางการในวงการเกม (การได้ออกไปทัวร์นอกประเทศ)แม้ว่าเขาจะงานเต็มเอียดในช่วงไม่กี่ปีในช่วงนั้น แต่ว่าเขาก็ได้รับความสำเร็จจากเกม Vagrant Story อยู่ดี งานสุดท้ายที่ทำให้สแควร์คือเบรทออฟไฟล์ห้า และ Tactics Ogre: The Knight of Lodis สำหรับแคปคอมและ Quest หลังจากนั้นเขาจึงลาออกจากพนักงานบริษัทมาทำเป็นบริษัท Basiscape ในวันที่ 4 ตุลาคม 2002 อย่างเป็นทางการ
ประวัติ > เบสิสเคพ

Basiscape เป็นบริษัทที่รับทำเสียงประกอบทุกชนิดโดยเฉพาะเกม ซากิโมโตะได้ลาออกจากสแควร์อีนิกซ์ เพราะว่าต้องการอิสระกว่าเดิม โดยที่เขาจะสามารถคัดเลือกงานที่จะทำได้เพื่อจะได้ไม่งานเต็มมือเหมือนแต่ก่อนตอนก่อตั้งบริษัทมีสมาชิกสามคนคือ ซากิโมโตะ, อิวาตะ และ มานาบุ นามิกิ เมื่อก่อตั้งบริษัทแยกออกมาแล้วบริษัทก็รับทำเสียงสำหรับวิดีโอเกมหลาย ๆ ค่ายเกม แต่หลัก ๆ แล้วจะเป็น สแควร์อีนิกซ์ เมื่อปี 2005 ก็มีการรับสมัครนักประพันธ์เพลงเพิ่มคือ มิตสึฮิโระ คาเนดะ และ คิมิฮิโระ อาเบะ, หลังจากเขาได้รับความสำเร็จในเกมส์ไฟนอลแฟนตาซี XIIเขาก็ได้ขยายบริษัทเพิ่มขึ้นไปอีกโดยเกณฑ์นักประพันธ์เพลงมาทำงานเพิ่มได้แก่ โนริยูกิ คามิกูระ, โยชิมิ คูโด และ อาซูซะ ชิบะ ซึ่งทำให้กลายมาเป็นบริษัททำเพลงประกอบเกมที่ใหญ่ที่สุดในโลกก็ว่าได้ หลังจากนั้นก็ยังทำงานอีกชิ้นคือ Odin Sphere และ ไฟนอลแฟนตาซี XII ภาคเสริม บริษัทนี้จะแบ่งการบริหารงานคือการประพันธุ์เพลงหลักจะยกให้ซีอีโอ และแบ่งงานการเรียบเรียงเสียงประสานให้บุคลากรอื่นทำ รวมถึงมีบทเพลงบางชิ้นจะแบ่งให้คนในบริษัททำแยกออกไปด้วยตามความถนัด โดยการรับงานจะเป็นการรับงานในรูปแบบบริษัท บุคลากรที่เป็นนักประพันธ์เพลงทั้งหมดจะเป็นทั้งฟรีแลนซ์และเป็นพนักงานบริษัทแบบเต็มเวลาได้พร้อมกัน ตัวธุรกิจ Basiscape เพิ่งถูกจดทะเบียนเครื่องหมายการค้าเมื่อปี 2009
ซากิโมโตะเคยกล่าวถึงผลงานที่ไม่แสวงหากำไร เขามีส่วนทำให้อัลบัมเสียงเกม Ten Plants (1998) และ 2197 (1999) เป็นหัวข้อในการกล่าวถึงเสียงเกม ซึ่งในงานของเบสิสเคพนั้นเขาได้ทำงานกับนักร้องเลียในการออกอัลบัมเพลงป๊อปของเลียมาสองอัลบัม และงานด้านอื่นก็ทำอนิเมะเรื่องโรมิโอ × จูเลียตในปี 2007 และ The Tower of Druaga: The Aegis of Uruk ในปี 2008 และ ทำการ์ตูนแผ่นเรื่อง Legend of Phoenix ~Layla Hamilton Monogatari~ in 2005
การแสดง

ซากิโมโตะมักจะเสนอหน้าในงานคอนเสิร์ตเพลงประกอบเกมหลาย ๆ งาน เขาไปพบปะกับ โยโกะ ชิโมมูระ และ ไมเคิล เสียงาโตริ ซึ่งเป็นแขกพิเศษในงาน Play! A Video Game Symphony ณ หอแสดงออเคสตรา ณ ดีทรอยต์ รัฐมิชิแกน สหรัฐอเมริกา งานของเขาได้ทำการแสดงโดยวงซิมโฟนีออเคสตราเอมิเนนซ์, อีกทั้งมีคอนเสิร์ตที่ใช้บทเพลงของเขาและ Basiscape ในการแสดง เขาและยาสุโนริ มิซซีดะ ได้ไปคอนเสิร์ตร่วมกันในงาน Passion เมื่อธันวาคม 2006, ใน เมษายน 2007 เขาปรากฏตัวที่วงออเคสตราในงานA Night in Fantasia 2007: Symphonic Games Edition, ซึ่งเป็นการแสดงดนตรีสามบทประพันธ์ใหญ่ของทั้งสอง และเขาทั้งสองได้ร่วมงานกับวงซิมโฟนีออเคสตราเอมิเนนซ์ในการแสดงคอนเสิร์ตในช่วงกรกฎาคมปีนั้นในงาน Destiny: Reunion ซึ่งเป็นคอนเสิร์ตนี้เป็นคอนเสิร์ตสำหรับดนตรีประกอบเกมญี่ปุ่นเท่านั้น วงซิมโฟนีออเคสตราเอมิเนนซ์ได้วางแผ่น Passionในปี 2006 และ Destiny: Dreamer's Allianceในปี 2007 ตีมของเพเนโลจากไฟนอลแฟนตาซี XII และ เมดเลย์ของไฟนอลแฟนตาซีแท็กติก A2 ซึ่งแสดงที่สิงค์โปร์
ถึงแม้ว่าเขาจะมีโชว์ตัวในงานคอนเสิร์ตอยู่สำหรับไฟนอลแฟนตาซีก็ตาม แต่ว่าบทเพลงของเขาก็ได้ถูกเรียบเรียงใหม่สำหรับเปียโนโดยอาซาโกะ นิวะ ซึ่งถูกดัดแปลงเป็นเพลงสำหรับเปียโนในระดับกลางซึ่งถูกขายโดย โรงพิมพ์โดเรมี
สไตล์เพลง และแรงจูงใจ

ลักษณะงานดนตรีของเขานั้นมักจะเป็นแบบเรียบเรียงเครื่องดนตรีให้เด่นเท่า ๆ กันและจะชอบใช้เปียโนสั้น ๆ แล้วค่อยต่อเข้าคอม แล้วเขาก็จะชอบเขียนดนตรีแนวออเคสตราอย่างมาก โดยเขียนมาในซีเควนเซอร์ก่อนแล้วค่อยเอาวงเล่นจริง เมื่อเขาจะเขียนเพลงเขาจะนึกว่าเขาเป็นโปรดิวเซอร์ก่อนว่าต้องการอะไร หากรอบของเพลงก่อนจากนั้นค่อยหาทำนองที่ใช่ แล้วจึงประพันธ์เป็นเดโม เขามักจะบอกว่าเขาจะพยายามทำให้เหมือนพวกเสียงอนิเมะของญี่ปุ่น แต่ว่าอาจจะไม่เหมือนกันบ้างเล็กน้อย เขายังบอกอีกว่าเขาจะทำผลงานออกมาเรื่อย ๆ ให้มีคุณภาพมากกว่านี้แล้วเมื่อทำชิ้นก่อน ๆ ไปแล้วมันจะทำให้เรารู้ว่าเราจะทำของใหม่ให้ดีขึ้นอย่างไร
ส่วนด้านแรงจูงใจนั้นเขาได้รับอิทธิพลจากดนตรีเทคโนเก่ากับโปรเกรสซีพร็อค ซึ่งเขาจะชอบวงเยลโลว์แมจิกออเคสตราเอามาก ๆ  เมื่อเขาทำการศึกษาเกี่ยวกับพื้นฐานทางดนตรีแล้วเขาก็ใช้นามปากกาว่า "YmoH.S" มาตลอด, เขายังอ้างอิงว่าเขายังใช้ดนตรีแจ๊สโดยเฉพาะชิกโคเรียอีกด้วยในงานหลัก ตัวของซากิโมโตะในช่วงที่กำลังปั่นงานไฟนอลแฟนตาซี XII นั้นเองเขายังแอบอู้งานมาฟังพวกแนวเทคโนและแจ๊สฟิวชั่นเวลาเซ็งและมักจะชอบบทเพลงในไฟนอลแฟนตาซีภาคเก่า ๆ ที่โนบูโอะ อูเอมัตสึปั้มเอาใว้ด้วย บ้างก็หาแรงบันดาลใจที่บ้าน, เขาจะชอบนึกไอเดียเจ๋ง ๆ เวลาอยู่ที่สตูดิโออยู่เสมอ ๆ และบทประพันธ์ที่เขารู้สึกภูมิใจเสนอที่สุดก็คือ Vagrant Story
แหล่งข้อมูลอื่น

เว็บไซต์ทางการ (อังกฤษ)
ยาสุโนริ มิตสึดะ และซากิโมโตะ ณ A Night in Fantasia 2007: Symphonic Games Edition
เป่ายิ้งฉุบ

| --- | --- |
ตารางรูปทั้งสามในเป่ายิ้งฉุบชนะอะไร
ประเภทของเกม: เกมมือ
จำนวนผู้เล่น: 2 คน (ขั้นต่ำ)
ระยะเวลาติดตั้ง: ไม่มี
ระยะเวลาเล่น: ไม่กี่วินาที
โอกาสสุ่ม: ไม่มีหรือบางครั้ง ขึ้นอยู่กับทักษะผู้เล่น
เป่ายิ้งฉุบ หรือ เป่ายิงฉุบ หรือ เป่า ยิง ฉุบ เป็นการละเล่นอย่างหนึ่งที่อาศัยเพียงเสี่ยงมือระหว่างผู้เล่นสองฝ่ายเพื่อเอาชนะกัน การเสี่ยงมือทำได้ 3 แบบ คือ ค้อน (กำมือ) , กระดาษ (แบมือ) และกรรไกร (ยื่นเฉพาะนิ้วชี้และนิ้วกลาง) เกมเป่ายิ่งฉุบแบบแรกสุดมีต้นกำเนิดในประเทศจีนแล้วภายหลังนำเข้าประเทศญี่ปุ่น ซึ่งจากนั้นได้พัฒนาเป็นรูปแบบสมัยใหม่ ก่อนที่จะกระจายไปทั่วโลกเมื่อต้นคริสต์ศตวรรษที่ 20
เกมผลรวมเป็นศูนย์ที่เล่นพร้อมกันมีผลลัพธ์ที่เป็นไปได้สามแบบ: เสมอ ชนะ หรือแพ้ ผู้เล่นที่ใช้รูปหินจะชนะผู้เล่นที่ใช้รูปกรรไกร ("หินทำลายกรรไกร" หรือในบางครั้ง "ทำกรรไกรทื่อ") แต่จะแพ้ผู้เล่นที่ใช้รูปกระดาษ ("กระดาษคลุมหิน") ผู้เล่นที่ใช้รูปกระดาษจะแพ้ผู้เล่นที่ใช้รูปกรรไกร ("กรรไกรตัดกระดาษ") ถ้าผู้เล่นทั้งสองคนใช้รูปเดียวกัน เกมนั้นถือเป็นเสมอ และมักเล่นใหม่เพื่อไม่ให้เสมอ
เป่ายิ้งฉุบมักใช้เป็นวิธีการเลือกที่ยุติธรรมระหว่างคนสองคน ซึ่งคล้ายกับการดีดเหรียญ, จับไม้สั้นไม้ยาว หรือทอยลูกเต๋าเพื่อระงับข้อพิพาทหรือให้กลุ่มที่เป็นกลางตัดสินใจ อย่างไรก็ตาม สิ่งที่เป่ายิ้งฉุบมีความแตกต่างจากวิธีการสุ่มแบบแท้จริงอยู่ที่ผู้เล่นสามารถเล่นได้โดยใช้ทักษะในระดับหนึ่ง ผ่านการจดจำและใช้ประโยชน์จากพฤติกรรมแบบไม่สุ่มของฝ่ายตรงข้าม
กติกาการเล่น

ค้อน : ชนะกรรไกร แต่แพ้กระดาษ
กระดาษ : ชนะค้อน แต่แพ้กรรไกร
กรรไกร : ชนะกระดาษ แต่แพ้ค้อน
กติกาการเล่น > การเล่น

ผู้เล่นทั้งสองจะหันหน้าเข้าหากัน ไพล่มือที่จะเสี่ยงไว้ด้านหลัง เมื่อนับ "เป่า ยิ้ง" จะเตรียมเสี่ยงมือเอาไว้ ว่าจะออกเป็น ค้อน กระดาษ หรือกรรไกร เมื่อพูด "ฉุบ" ทั้งสองจะออกมือมาพร้อมกัน และจะรู้ทันทีว่าใครแพ้หรือชนะ
บางแห่ง เด็ก ๆ จะกำมือสองข้าง หมุนกำมือซ้ายและกำมือขวาวนรอบกัน หรืออาจจะแค่ยกกำมือข้างเดียวขึ้นเขย่า ๆ หรือเอามือจับติ่งหูพร้อมพูดคำเต็ม ๆ ว่า "ยัน ยิง เยา ปั๊กกะเป้า ยิ้งงงงงงงงง" เป็นการนัดพร้อม แล้วแสดงมือเป็น ค้อน กรรไกร หรือกระดาษ เมื่อจบท้ายที่เสียง "ฉุบ" ซึ่งหากออกเสียงฉุบไม่พร้อมกัน หรือแสดงมือไม่พร้อมกัน จะถือว่าเกิดการได้เปรียบเสียเปรียบ ก็ต้องเริ่มใหม่
ถ้าหากเสี่ยงมือออกมาเหมือนกันถือว่าเสมอ ต้องเล่นใหม่จนกว่าจะรู้แพ้ชนะ หรือบางครั้งนับจำนวนครั้งที่ชนะ เอา 2 ใน 3 หรือเอา 3 ใน 5